ए डिभिजन लिग : फ्रेन्ड्सविरुद्ध एपीएफको जित
सहिद स्मारक 'ए' डिभिजन लिग फुटबल अन्तर्गत साेमबारको पहिलो खेलमा एपीएफले फ्रेन्ड्स क्लबमाथि जित निकालेको छ । एन्फा मैदान सातदोबाटोमा बिहान पौने ९ बजेबाट सुरु भएको खेलमा एपीएफले फ्रेन्ड्स क्लबमाथि ५–२ को जित  हात पारेकाे हाे ।
काठमाडौँ — सहिद स्मारक 'ए' डिभिजन लिग फुटबल अन्तर्गत साेमबारको पहिलो खेलमा एपीएफले फ्रेन्ड्स क्लबमाथि जित निकालेको छ । एन्फा मैदान सातदोबाटोमा बिहान पौने ९ बजेबाट सुरु भएको खेलमा एपीएफले फ्रेन्ड्स क्लबमाथि ५–२ को जित  हात पारेकाे हाे ।खेलको १२ औं मिनेटमा एपीएफका आशिष लामाले गरेको गोलले अग्रता लिएको एपीएफले खेलको अन्तिम समयसम्म पनि आफ्नो पकड जमाइ राखेको थियाे । एपीएफका लागि आशिष लामा र प्रविन कुमारले २/२ गोलको साझेदारी निकालेका थिए । ९० मिनेटको खेलमा ५ मिनेट समय थप गरिएको थियो । समय थप गरेको चौथो मिनेटमा तपबहादुर विष्टले एक गोल गरे । फ्रेन्ड्सका लागि भने फिलिप दी साउजाले खेलको ६९ औं मिनेटमा र विश्व अधिकारीले ७९ औं मिनेटमा १/ १ गोल गरेका थिए ।रेलिगेसनमा रहेको एपीएफले जीतसँगै खेलमा पुनरागमन गरेकाे छ। साेमबारको खेल एपीएफका लागि गर या मरको स्थितीमा थियो । ११ खेलबाट जम्मा ५ अंक बटुलेको एपीएफ अंक तालिकामा सरस्वती क्लबभन्दा मात्र माथि थियो ।अहिले सरस्वती क्लब र च्यासल युथ क्लबबीच प्रतिस्पर्धा भइरहेको छ । यी दुवै क्लब रेलिगेसन जाेनमा छन् । तेस्रो खेल भने दिउँसो ३ बजे संकटा र मछिन्द्र क्लबबीच हुनेछ । 